### Resume

[adresse]. har i skrivelse februar 2023 anmodet om en kommunegaranti for lån i Kommunekredit til konvertering til fjernvarme på [adresse], med tilhørende sideveje. Der ønskes tilsagn om en kommunegaranti på 18,3 mio. kr.

### Sagsfremstilling

I forbindelse med konvertering til fjernvarme på [adresse], med tilhørende sideveje, anmoder Vejle Fjernvarme a.m.b.a. om en kommunegaranti på 18,3 mio. kr. til brug ved låneoptagelse hos Kommunekredit.

Konvertering til fjernvarme er godkendt hos Vejle Kommune, Industri og Landbrug i oktober 2022. Projektet er blevet godkendt med hjemmel i Varmeforsyningslovens § 4 stk. 1, hvor der er foretaget en energimæssig, samfundsmæssig og miljømæssig vurdering af projektet forud for godkendelse.

Projektet udviser en fornuftig økonomi, både for forbrugerne og for Vejle Kommune. Desuden er der en positiv miljøeffekt ved projektet, med en reduktion i CO2-emissionen på 4.300 tons over beregningsperioden på 20 år.

Centralt Budget bemærker, at den nævnte garanti ikke vil fragå kommunens lånemuligheder, idet de nævnte udgifter ikke erstatteren kommunal anlægsopgave jvf. Lånebekendtgørelsen §3 stk. 5.

Endvidere bemærkes, at kommunen ifølge lovgivningen skal opkræve et vederlag på markedsmæssige vilkår i forbindelse med udstedelse af kommunegarantier for lån til forsyningsvirksomheder. Det er KL's vurdering, at når der ikke fastsættes en fast branchetakst for garantier på varmeforsyningsområdet, så kræves der, at der foretages en individuel vurdering af selskaberne ved her enkelt garantistillelse.

Ved anvendelse af en beregningsmodel for opkrævning af garantiprovision, hvor der er foretaget en kreditvurdering af [adresse], vurderes det på baggrund heraf, at [adresse] betaler en årlig garantiprovision på 0,55% af den enhver til værende restgæld.

### Sagens videre forløb

Sagen skal behandles i Byrådet

### Historik

Kommunaldirektøren indstiller, 20. marts 2023, pkt. 68:

at der gives tilsagn om en kommunegaranti på 18,3 mio. kr. og

at der opkræves en årlig garantiprovision på 0,55% af den til enhver tid værende restgæld

Beslutning fra Økonomiudvalget, 20. marts 2023, pkt. 68:

Anbefales.

### Beslutning

Godkendt.